Google Street View

Google Street View on Google'i teenus Google Mapsis ja Google Earthis, mis annab võimaluse näha panoraamfotosid eri maade tänavatest jalakäija või autojuhi perspektiivist. Vertikaalse panoraami nurk on 260° ja horisontaalse panoraami oma 360°. Inimeste näod ja autode numbrimärgid on varjutatud, et need poleks äratuntavad.

Projekti alustati 2007. aastal USA-sKonfliktsed Google’i autod Eestis, EPL, 8. oktoober 2010 (vaadatud 15.05.2012), praeguseks katab Google Street View üle 30 riigi/piirkonna: Ameerika Ühendriigid (kõik osariigid), Antarktis, Austraalia, Belgia, Brasiilia, Eesti, Hispaania (ka Baleaarid ja Kanaari saared), Holland, Hongkong, Iirimaa, Iisrael, Itaalia, Jaapan, Kanada, Läti, Lõuna-Aafrika Vabariik, Lõuna-Korea, Mehhiko, Macau, Monaco, Norra, Poola, Portugal, Prantsusmaa, Rootsi, Rumeenia, Saksamaa, Singapur, Soome (ka Ahvenamaa), Suurbritannia (Inglismaa, Jersey, Man, Põhja-Iirimaa, Šotimaa ja Wales), Šveits, Taani, Tai, Taiwan, Tšehhi, Ukraina, Uus-Meremaa ning Venemaa. Lisaks on filmitud India, Iraagi, Katari, Kreeka ja Venemaa muuseume. USA-s ning mõnes muus riigis on ka filmitud parke ja lõbustusparke.

Kriitikute sõnul rikub Google Street View inimeste privaatsust. Seepärast pakub Google eraisikutele ja ettevõtetele võimalust lasta oma maja tänavapildis hägustada. Saksamaal on seda kasutanud enam kui 244 000 eramajaomanikku ja ettevõtet.Oliver Kund "Eesti tänavad said vastuolulises Google Street View's nähtavaks" Postimees, 15.05.2012 (vaadatud 15.05.2012) Piltidel ähmastatud maju on omakorda rünnanud vandaalid.Kaivo Kopli "Vandaalid on võtnud sihikule Street View’ vastased" EPL, 29. november 2010 (vaadatud 16.05.2012)Robert Kalimullin "Kartes Street View’d" EPL, 16. mai 2012 (vaadatud 16.05.2012)

Levinud on ka silmatorkavate kaadrite otsimine Google Street View' panoraamfotodelt. Nende sekka kuuluvad nii markantsed tegevused (sissemurdmisest ja tänaval sünnitamisest mõõgavõitluseni) kui ka Google'i autode tervitamine loosungitega ja piltide panoraamiks sulandamise käigus tekkinud ebareaalsed kaadrid."Top 28 Google Street View Sightings" Mashable.com, May 31, 2007 (vaadatud 16.05.2012)

Google Street View Eestis
Eesti tänavapilti salvestati Google Street View' tarbeks 2011. aastal. Eesti asulad kaardistas Google'i tellimusel AS Regio, 15 kaameraga autot toodi Saksamaalt. Kaamerad tegid iga mõne meetri tagant 360-kraadise video, koguti ka andmeid auto, teemärgiste ning hoonete asukoha kohta.

Eestis tehtud salvestised avalikustati ööl vastu 15. maid 2012. Google Street View' Euroopa programmijuhi Ulf Spitzeri sõnul on veebis saadaval Eesti suuremate linnade tänavad, osa väikelinnade tänavatest ja tähtsamad ühendusteed, samuti külastatavamad paigad ja turismimagnetid. Varem on Regio lubanud, et pildistatakse ka talviseid jääteid ja Tartu maratoni radaHeiki Suurkask "Google Street View asus Amazonase jõgikonda pildistama" EPL, 24. august 2011 (vaadatud 16.05.2012). Kaardistamata on jäänud Eesti väikesaared.Kelli Seiton "Google’i tänavavaade tekitab elevust ja hirmu" EPL, 16. mai 2012 (vaadatud 16.05.2012)

Viited

 Välislingid 
 "Tänavavaade: uurige maailma tänava tasemel" Google Maps, eestikeelne alamportaal
 "Konfliktsed Google'i autod Eestis" EPL, 8. oktoober 2010
 Kaivo Kopli "Vandaalid on võtnud sihikule Street View’ vastased" EPL, 29. november 2010
 Heiki Suurkask "Google Street View asus Amazonase jõgikonda pildistama" EPL, 24. august 2011
 Oliver Kund "Eesti tänavad said vastuolulises Google Street View's nähtavaks" Postimees, 15. mai 2012
 Oliver Kund "Ekspert: Google on teinud ära suure töö" Postimees, 15. mai 2012
 "Kuidas kasutada Google Street View'd?" Postimees, 15. mai 2012
 Kelli Seiton "Google’i tänavavaade tekitab elevust ja hirmu" EPL, 16. mai 2012
 Robert Kalimullin "Kartes Street View’d" EPL, 16. mai 2012

Kategooria:Veebisaidid
Kategooria:Google
Kategooria:Kartograafia